

APSTIPRINĀTI

ar Kokneses novada domes

2020.gada 26.februāra sēdes

lēmumu Nr.6.3 (prot.Nr.4

**Kokneses novada domes**

**SAISTOŠIE NOTEIKUMI Nr.2/2020**

*Kokneses novada Kokneses pagastā*

2020.gada 26.februārī

**Grozījumi Kokneses novada domes 2017.gada 25.oktobra saistošajos noteikumos Nr.13/2017„Par Kokneses novada pašvaldības materiālajiem pabalstiem”**

*Izdoti saskaņā ar likuma*

*„Par pašvaldībām”43.panta trešo daļu*

1. Izdarīt Kokneses novada domes 2017.gada 25.oktobrasaistošajos noteikumos Nr.13/2017 „Par Kokneses novada pašvaldības materiālajiem pabalstiem” šādus grozījumus:
   1. Aizstāt 7.punktā skaitli “140,00” ar skaitli “260,00”.
   2. Aizstāt 12.punktā skaitli “30,00” ar skaitli “50,00”.
   3. Aizstāt 13.punktā skaitli “40,00” ar skaitli “70,00”.
   4. Aizstāt 14.punktā skaitli “30,00” ar skaitli “50,00”.
   5. Aizstāt 15.punktā skaitli “30,00” ar skaitli “50,00”.
   6. Aizstāt 16.punktā skaitli “30,00” ar skaitli “50,00”.
   7. Aizstāt 19.punktā skaitli “30,00” ar skaitli “50,00”.
   8. Aizstāt 20.punktā skaitli “150,00” ar skaitli “200,00”.
2. Saistošie noteikumi piemērojami ar 2020.gada 1.martu.

Sēdes vadītājs.

domes priekšsēdētājs *(personiskais paraksts)* D.Vingris

**Kokneses novada domes 2020.gada 26.februāra saistošo noteikumu Nr. 2/2020 ’’Grozījumi Kokneses novada domes 2017.gada 25.oktobra saistošajos noteikumos Nr.13/2017„Par Kokneses novada pašvaldības materiālajiem pabalstiem””**

**paskaidrojuma raksts**

|  |  |
| --- | --- |
| Paskaidrojuma raksta sadaļas | Norādāmā informācija |
| 1. Projekta nepieciešamības pamatojums | Grozījumi Kokneses novada domes 2017.gada 25.oktobra saistošajos noteikumos Nr.13/2017 „Par Kokneses novada pašvaldības materiālajiem pabalstiem”izstrādāti saskaņā ar likuma Par pašvaldībām 43.panta trešo daļu, kas nosaka, ka Dome var pieņemt saistošos noteikumus arī, lai nodrošinātu pašvaldības autonomo funkciju un brīvprātīgo iniciatīvu izpildi. Kokneses novada domes 2017.gada 25.oktobra saistošajos noteikumos Nr.13/2017 „Par Kokneses novada pašvaldības materiālajiem pabalstiem”ir paredzēti pabalsti dažādām iedzīvotāju grupām dažādās dzīves situācijās, piemēram,pabalsts jaundzimušajam, politiski represētajām personām, vientuļiem pensionāriem un personām ar invaliditāti, kuriem nav likumīgo apgādnieku, bērniem ar invaliditāti, Černobiļas atomelektrostacijas avārijas seku likvidēšanas dalībniekiem, aizbildņiem. Paredzētais pabalstu apmērs nav mainīts jau kopš 2014.gada, kad bija spēkā Kokneses novada domes 2013.gada 30.oktobra saistošie noteikumi Nr.13 „Par svētku pabalstiem Kokneses novadā”. Ņemot vērā pabalstu saņēmēju vajadzības un arvien pieaugošo ikdienas sadzīves dārdzību, ir nepieciešams pārskatīt un palielināt pabalstu apmēru.  Paredzams, ka grozījumi Kokneses novada domes 2017.gada 25.oktobra saistošajos noteikumos Nr.13/2017 „Par Kokneses novada pašvaldības materiālajiem pabalstiem” būs piemērojami ar 2020.gada 1.martu. |
| 2. Īss projekta satura izklāsts | Pašvaldība ar šiem noteikumiem paredz sniegt lielāku atbalstu tām iedzīvotāju kategorijām, kas ir tiesīgas saņemt pabalstu jaundzimušajam, politiski represētajām personām, Ziemassvētku pabalstu un pabalstu nozīmīgās dzīves jubilejās. |
| 3. Informācija par plānoto projekta ietekmi uz pašvaldības budžetu | Dažādi pabalsti attiecīgās dzīves situācijās iepriekš nosauktajām iedzīvotāju kategorijām Kokneses novada administratīvajā teritorijā dzīvesvietu deklarējušām personām ir tikuši izmaksāti ik gadu. Izmaksāto pabalstu apjoms ir mainīgs, tas ir atkarīgs no personu skaita, kas atbilst piešķiršanas kritērijiem. Palielinot piešķiramo pabalstu apmēru, paredzams, ka izmaksas varētu pieaugt par aptuveni 12 līdz 13 tūkstošiem. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms |
| 5. Informācija par administratīvajām procedūrām | Informāciju par saistošo noteikumu piemērošanu var saņemt Kokneses novada domes Sociālajā dienestā. |
| 6. Informācija par konsultācijām ar privātpersonām | Konsultācijas ar privātpersonām nav notikušas. |
| 7. Cita informācija | Nav |